नि:संदेह इमरान खान परंपरागत नेता नहीं हैं और उन्होंने चुनावी जीत के बाद अपने भाषण में कश्मीर समस्या का जिक्र किए बिना भारत से संबंध सुधारने की इच्छा व्यक्त की थी, लेकिन केवल इतने से बात बनने वाली नहीं है। उन्हें भारत से बातचीत के पहले यह भरोसा दिलाना होगा कि पाकिस्तान वार्ता के साथ ही आतंकवाद जारी रखने की अपनी नीति से बाज आ चुका है। पाकिस्तान की कमान संभालने वाले क्रिकेटर से नेता बने इमरान भारत संबंधी नीति में कुछ फेरबदल करने की क्षमता रखते हैं, लेकिन सवाल यह है कि क्या पाकिस्तानी सेना उन्हें ऐसा करने की इजाजत देगी, जो भारत के लिए खतरा बने आतंकी संगठनों को अपना सहयोगी मानती है?